CELEX: 32014R1234
Language: et
Date: 2014-11-18 00:00:00
Title: Komisjoni määrus (EL) nr 1234/2014, 18. november 2014 , millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IIIb, V ja VIII lisa  EMPs kohaldatav tekst

19.11.2014   
               
               
                  ET
               
               
                  Euroopa Liidu Teataja
               
               
                  L 332/15
               
            
         KOMISJONI MÄÄRUS (EL) nr 1234/2014,
         18. november 2014,
         millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IIIb, V ja VIII lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (1) eriti selle artikli 58 lõiget 1,
         ning arvestades järgmist:
         
                     (1)
                  
                  
                     28. aprillist kuni 10. maini 2013 toimus Genfis ohtlike jäätmete riikidevahelise veo ja nende kõrvaldamise kontrolli Baseli konventsiooni (edaspidi „Baseli konventsioon”) osalisriikide konverentsi 11. istung, kus konventsiooniosalised võtsid vastu otsuse BC-11/6 Baseli konventsiooni IX lisa muutmise kohta. Baseli konventsiooni IX lisa on esitatud määruse (EÜ) nr 1013/2006 V lisa 1. osa B-nimekirjas. Muudatus, millega lisatakse kaks uut jäätmeid käsitlevat kannet, jõustub alates 26. novembrist 2013 pärast kuue kuu pikkuse ajavahemiku lõppemist kooskõlas Baseli konventsiooni artikli 18 lõike 2 punktiga b.
                  
               
                     (2)
                  
                  
                     Uutes kannetes B3026 ja B3027 kirjeldatud jäätmevood vastavad kolmele olemasolevale kandele määruse (EÜ) nr 1013/2006 IIIB lisas. Need kanded on BEU01, BEU02 ja BEU03. Kande B3026 esimene ja teine alataane vastavad vastavalt kannetele BEU02 ja BEU03. Kanne B3027 vastab kandele BEU01.
                  
               
                     (3)
                  
                  
                     Et võtta arvesse otsust BC-11/6, tuleb kanded B3026 ja B3027 lisada määruse (EÜ) nr 1013/2006 V lisa 1. osa B-nimekirja. Samal ajal tuleks kanded BEU01, BEU02 ja BEU03 jätta välja määruse (EÜ) nr 1013/2006 IIIB lisast, kuhu on ajutiselt kantud liigitamata jäätmeid, kuni oodatakse otsust nende lisamise kohta Baseli konventsiooni või Majanduskoostöö ja Arengu Organisatsioon (OECD) otsuse asjaomasesse lisasse.
                  
               
                     (4)
                  
                  
                     Samal istungi võttis Baseli konventsiooni osalisriikide konverents otsusega BC-11/15 vastu kasutatud ja kasutuselt kõrvaldatud arvutiseadmete keskkonnaohutu käitlemise juhenddokumendi punktid 1, 2, 4 ja 5. Määruse (EÜ) nr 1013/2006 VIII lisa tuleks pärast nimetatud dokumentide vastuvõtmist ajakohastada.
                  
               
                     (5)
                  
                  
                     Seepärast tuleks määrust (EÜ) nr 1013/2006 vastavalt muuta.
                  
               
                     (6)
                  
                  
                     Käesoleva määrusega ettenähtud meetmed on kooskõlas Euroopa Parlamendi ja nõukogu direktiivi 2008/98/EÜ (2) artikliga 39 asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1013/2006 IIIB, V ja VIII lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 26. maist 2014.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. november 2013
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 190, 12.7.2006, lk 1.
         
            (2)  Euroopa Parlamendi ja nõukogu direktiiv 2008/98/EÜ, 19. november 2008, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3).
      
      
         
            LISA
            Määruse (EÜ) nr 1013/2006 lisasid muudetakse järgmiselt.
            
                        1.
                     
                     
                        Lisa IIIB punkti 2 kanded BEU01, BEU02 ja BEU03 jäetakse välja.
                     
                  
                        2.
                     
                     
                        V lisa 1. osa B-nimekirja lisatakse kande B3020 järele kaks järgmist kannet:
                        
                                    „B3026 
                                 
                                 
                                    Järgmised jäätmed, mis on tekkinud vedelike jaoks mõeldud komposiitpakendite eeltöötlemisel ja mis ei sisalda I lisas toodud materjale sellistes kontsentratsioonides, millest piisab III lisas nimetatud omaduste ilmnemiseks:
                                    
                                                —
                                             
                                             
                                                eraldamatu plastfraktsioon
                                             
                                          
                                                —
                                             
                                             
                                                eraldamatu alumiinium-plastfraktsioon
                                             
                                          
                              
                                    B3027 
                                 
                                 
                                    Laminaati sisaldava isekleepuva kleebise jäätmed, mis sisaldavad kleebise materjali tootmisel kasutatud toormaterjale”
                                 
                              .
                     
                  
                        3.
                     
                     
                        VIII lisa muudetakse järgmiselt.
                        
                                    a)
                                 
                                 
                                    Punkti I alapunkt 14 asendatakse järgmisega:
                                    
                                                „14.
                                             
                                             
                                                Kasutatud ja kasutuselt kõrvaldatud arvutiseadmete keskkonnaohutu käitlemise juhenddokument, 1., 2., 4. ja 5. osa (1)
                                                
                                             
                                          
                                       (1)  Vastu võetud Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 11. istungil, mis toimus 28. aprillist10. maini 2013.”"
                        
                                 
                              
                                    b)
                                 
                                 
                                    Punkti II viimane rida asendatakse järgmisega:
                                    „kasutatud arvutid ja arvutijäätmed (2)
                                    
                                    
                                       (2)  Vastu võtnud OECD keskkonnapoliitika komitee veebruaris 2003 (dokument ENV/EPOC/WGWPR(2001)3/FINAL).”"
                        
                                 
                              
                  
               (1)  Vastu võetud Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 11. istungil, mis toimus 28. aprillist10. maini 2013.”
            
               (2)  Vastu võtnud OECD keskkonnapoliitika komitee veebruaris 2003 (dokument ENV/EPOC/WGWPR(2001)3/FINAL).””